תמיר גינזבורג

תמיר גינזבורג (נולד ב-18 בינואר 1993) הוא שחקן ומדבב ישראלי.

 ראשית חייו 
גינזבורג למד במגמת תיאטרון בבית הספר לאמנויות תל אביב, ולאחר מכן למד במגמת תיאטרון בתיכון תלמה ילין בין השנים 2008–2011. כמו כן הוא בוגר הסטודיו למשחק ניסן נתיב. כשהיה בצבא הגנה לישראל שירת כשחקן וקומיקאי בתיאטרון צה"ל. בהמשך עבר שלושה חודשי השתלמות בסטודיו למשחק ERACM בצרפת.

זכה ב"תחרות המונולוג הקומי ע"ש ספי ריבלין" במקום הראשון.

 קריירה 

 טלוויזיה 
בשנת 2008 הופיע בתור אלון בספיישל "היא לא תדע" של ערוץ הילדים המשמש כמחווה לשירי דני סנדרסון.

בשנת 2011 השתתף בפרסומת ל"בנק ישראל".

בשנת 2012 החל לגלם את רון אשכנזי בסדרה "החממה" של גיורא חמיצר, ב ערוץ ניקלודיאון (yes), אשר הופקו לה שלוש עונות בהן גילם דמות ראשית. בהשראת הסדרה נוצרו גם שלוש הופעות בהן כיכב גינזבורג לצד שחקני הסדרה. הסדרה הסתיימה בשנת 2016, כאשר בשנת 2017 החלה להיות מופצת הסדרה "אקדמיית החממה" המשמשת לה כעיבוד אמריקאי בה גם השתתף בתפקיד אורח.

בשנת 2016 השתתף בתפקיד אורח בסדרה "בני ערובה" בתור יצחקי.

בשנת 2017 גילם את דין בתפקיד אורח בסדרה "כדברא".

בשנת 2018 הצטרף לצוות השחקנים של העונה השלישית של "שכונה", בה גילם את עומרי.

בשנת 2019 גילם את מנצורי בסדרה "ביום שהאדמה רעדה".

בשנת 2020 גילם את ביפ-ביפ בסדרה "השכונה של הופ!", כמו כן החל לשחק את תמיר בסדרה "טהרן".

בשנת 2021 גילם את איתמר בן משה בעונה הראשונה של הסדרה "מלכת היופי של ירושלים"

כמו כן השתתף בסדרה "מנגן ושר" בתור אלמוג.

בשנת 2022 השתתף בפרסומת של "בנק יהב".

בשנים 2022–2024 גילם את דמותו של גלי חלבי במשך שתי עונות בסדרה הקומית "שנות ה-90" ברשת 13.

 תיאטרון 
גינזבורג שיחק במספר הצגות תיאטרון, בהן "האם", "ספיד לוין", "הדוב", "אורזי מזוודות", "משאירה את הפצע פתוח", "הטרילוגיה הבלגרדית", "אגדות שלמה המלך ומלכת שבא", ו"מועדון הלב השבור", גינזבורג זכה במקום הראשון ב"תחרות המונולוג הקומי ע"ש ספי ריבלין".

החל משנת 2026 היצטרף לתיאטרון הבימה לשחק את אורי בהצגה ״פעולות פשוטות״ ההצגה הראשונה של מחזאי הבית הנכנס ״יותם גוטל״ הצגה שהיא אבן דרך בתיאטרון הבימה. 

 קולנוע 
בשנת 2019 שיחק בסרט הקולנוע "15 שנה" גילם את אביתר.

בשנת 2020 השתתף בסרט "סאבלט" שיחק את קובי.

בשנת 2024 השתתף בסרט "כיסופים" המספר את סיפור התבגרות של חבורת בני גרעין נח"ל בשנות ה-70, בחודשים האחרונים של שירותם הצבאי בקיבוץ כיסופים, בסרט שיחק את אלדר, קצין בצנחנים שמשרת ליד קיבוץ כיסופים.

 דיבוב 
גינזבורג החל לדבב בשנת 2000. תפקיד הדיבוב הראשון שלו היה בסרט "טיטאן". הפקות נוספות בהן דיבב כוללות את "רכבת לקוטב", "פיטר פן", "חתול תעלול", "הילד שרצה להיות דוב", "לרדת מהפסים", "צ'ארלי בממלכת השוקולד", "מסביב לעולם עם פליקס", "החלילן מהמלין", "קובי קובי", "אלרגי למפלצות", "סטיוארט ליטל 3: הזמנה לטבע", "סמי הכבאי", "זאת'ורה", "פליקס 2: ארנב הצעצוע ומכונת הזמן", "זאק וקודי החיים היפים על הסיפון - הסרט", "מליפיסנט", "לשיר", "דייגו וזיגי", "אמוג'י: הסרט", "פיטר ראביט", "מפלצות בשלג", "ציידי המפלצות: יוצאים לדרך!", "סרט לגו 2: החלק השני", "מגה-מן בעוצמה מלאה", "סופר דינוזאור", "יו-גי-הו וריינז", "מליפיסנט: אדונית הרשע" ו"אבודים בעוץ".

בשנות ה-20 של המאה ה-21 דיבב בהפקות "קיפו ויצורי הפרא", "עכברינה", "פיצוץ בייבלייד התרוממות", "ספיריט: לרכוב חופשי", "מועדון ווינX", "עיר המעשיות", "פיטר ראביט 2", "בית הינשוף", "רוקטיר", "כדורגל ג'י-ג'י-או", "זוג והרופאים המעופפים", "נשמה", "ספייס ג'אם: אגדה חדשה", "ציידי הטרולים", "הבאג של רון", "לשיר 2", "ערפדינה", "אמפיביה", "עולם היורה: מחנה הקרטיקון", "פלורה ויוליסס", "יומנו של חנון", "סניקרלה", "סמאריטן", "מעגל קטנטנים", "יומנו של חנון 2: רודריק שולט", "ג'יימס והאפרסק הענק", "קונג פו פנדה: אביר הדרקון", "דואר מידלמוסט", "המופע של פטריק", "מסע בין כוכבים: פרודיג'י", "הסופר קידס של סטן לי", "האדירים", "צוות פיירבאדס", "הכי רעשנים", "הקאסה-גרנדה: הסרט" ו"אריאל".

 חיים אישיים 
גינזבורג מתגורר בתל אביב עם אשתו בת אל שלוש. השניים התארסו בדצמבר 2023, והתחתנו במאי 2024.

 קישורים חיצוניים 

 תמיר גינזבורג, באתר תיאטרון גשר

 הערות שוליים 

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מדבבים ישראלים
קטגוריה:בוגרי בית הספר לאמנויות תל אביב
קטגוריה:בוגרי תלמה ילין
קטגוריה:בוגרי הסטודיו למשחק ניסן נתיב
קטגוריה:בוגרי תיאטרון צה"ל
קטגוריה:ישראלים שנולדו ב-1993